**One Direction** on brittiläis-irlantilainen poikabändi, joka tuli tunnetuksi sijoituttuaan Britannian *X Factorissa* vuonna 2010 kolmannelle sijalle. Kilpailun jälkeen yhtye solmi levytyssopimuksen Simon Cowellin levy-yhtiön Syco Musicin kanssa, ja myöhemmin Columbia Recordsin kanssa. Yhtyeen nykyiset jäsenet ovat Niall Horan, Liam Payne, Harry Styles ja Louis Tomlinson. Zayn Malik oli osa yhtyettä vuoden 2015 maaliskuuhun asti.

One Direction on ensimmäinen yhtye, jonka neljä ensimmäistä albumia ovat nousseet ensimmäisellä listaviikollaan Yhdysvalloissa Billboard 200 -albumilistan kärkeen. Yhtyeen albumeita ja singlejä on myyty yli 46 miljoonaa kappaletta maailmanlaajuisesti. Lisäksi yhtyeestä on julkaistu elokuvia, muun muassa elokuvat *This Is Us* (2013) ja *Where We Are* (2014).

Elokuussa 2015 yhtye ilmoitti jäävänsä tauolle maaliskuussa 2016.

Historia
--------

One Direction esiintymässä *X Factor* -kiertueella vuonna 2011.
### Yhtyeen synty (2010)

One Direction perustettiin vuonna 2010, kun Niall Horan, Zayn Malik, Liam Payne, Harry Styles ja Louis Tomlinson osallistuivat erikseen Britannian *X Factoriin*, mutta heidät kaikki pudotettiin poikien kategoriasta. Vieraileva tuomari Nicole Scherzinger kuitenkin ehdotti, että he muodostaisivat yhtyeen, ja niin he pääsivät osallistumaan kilpailuun yhdessä. Lopulta he sijoittuivat kilpailussa kolmanneksi.

Pian kilpailun jälkeen yhtye solmi levytyssopimuksen Simon Cowellin levy-yhtiön Syco Musicin kanssa ja ensimmäisen albumin äänitys alkoi vuoden 2011 alussa. Yhtye matkusti Los Angelesiin levyttämään tuottaja RedOnen kanssa.

### Ensimmäinen albumi ja kiertue (2011–2012)

Yhtyeen ensimmäinen single, "What Makes You Beautiful", julkaistiin syyskuussa 2011. Se rikkoi Sony Musicin ennakkomyyntiennätyksen ja nousi listaykköseksi Britannian singlelistalla. Singleä myytiin maailmanlaajuisesti yli viisi miljoonaa kappaletta. Myös kaksi seuraavaa singleä – "Gotta Be You" ja "One Thing" – sijoittuivat kymmenen parhaan joukkoon.

Yhtyeen ensimmäinen albumi, *Up All Night*, julkaistiin Britteinsaarilla marraskuussa 2011, ja se nousi Britannian albumilistalla toiseksi. Marraskuussa 2011 yhtye solmi levytyssopimuksen pohjoisamerikkalaisen Columbia Recordsin kanssa.

Helmikuussa 2012 yhtyeen single "What Makes You Beautiful" julkaistiin Yhdysvalloissa, ja se nousi ensimmäisellä viikollaan Billboard Hot 100 -listan sijalle 28. mikä oli korkein singledebyytti brittiartistille sitten vuoden 1998. Maaliskuussa yhtyeen albumi *Up All Night* nousi Yhdysvalloissa suoraan Billboard 200 -albumistan ykköseksi, ja One Directionista tuli ensimmäinen brittiyhtye, jonka esikoisalbumi on ensimmäisellä julkaisuviikollaan noussut Yhdysvalloissa albumilistan kärkeen. Albumi oli vuonna 2012 maailman kolmanneksi ostetuin, sillä sitä myytiin 4,5 miljoonaa kappaletta – ostetumpia olivat vain Adelen albumi *21* (8,3 miljoonaa) ja Taylor Swiftin albumi *Red* (5,2 miljoonaa kappaletta). Suomessa albumia myytiin kultalevyyn oikeuttava määrä eli yli 10 000 kappaletta.

One Direction *Up All Night Tour* -kiertueellaan huhtikuussa 2012.
One Direction lähti ensimmäiselle omalle kiertueelleen joulukuussa 2011. Yhtyeen oli aluksi tarkoitus kiertää Britanniaa, mutta myöhemmin tiedotettiin, että kiertue ulottuu myös muihin maanosiin, kuten Pohjois-Amerikkaan ja Australiaan. Kiertueella kuvattu DVD-julkaisu *Up All Night – The Live Tour* julkaistiin toukokuussa 2012. Sitä myytiin yli miljoona kappaletta, ja se oli myydyin DVD yli kahdessakymmenessä maassa, mukaan lukien Suomessa.

Britannian ääniteteollisuus palkitsi yhtyeen ensimmäisen "What Makes You Beautiful" -singlen vuoden 2012 parhaana brittiläisenä singlenä. Yhtye esitti kappaleen myös Lontoon olympialaisten päätösseremoniassa elokuussa 2012.

Brittiläinen musiikkilehti *New Musical Express* (NME) palkitsi yhtyeen vuoden 2012 huonoimpana yhtyeenä.

### Toinen albumi (2012–2013)

One Directionin toisen albumin ensimmäinen single "Live While We're Young" julkaistiin syyskuussa 2012. Se teki Yhdysvalloissa listahistoriaa, sillä se nousi ensimmäisen julkaisuviikkonsa perusteella ostetuimmaksi ulkomaisen artistin singleksi – singleä myytiin julkaisua seuranneen viikon aikana 341 000 kappaletta, mikä on enemmän kuin millään muulla Yhdysvaltain ulkopuolelta tulevalla artistilla yhden viikon aikana. Myös singlen musiikkivideo teki tuolloisen ennätyksen, kun se keräsi ensimmäisen vuorokauden aikana 8,24 miljoonaa katselukertaa.

One Directionin toinen albumi, *Take Me Home*, julkaistiin marraskuussa 2012. Albumi nousi listaykköseksi sekä Yhdysvalloissa että Britanniassa ja useassa muussakin maassa. Albumia myytiin maailmanlaajuisesti yli viisi miljoonaa kappaletta. Suomessa albumia myytiin kultalevyyn oikeuttava määrä, yhteensä 19 919 kappaletta.

Helmikuussa 2013 käynnistyi yhtyeen toinen kiertue. *Take Me Home Tour* -kiertue käsitti yhteensä 129 tapahtumaa Euroopasta, Pohjois-Amerikasta, Australiasta ja Aasiasta.

### Kolmas albumi ja konserttielokuva (2013–)

One Directionista kertova konserttielokuva *One Direction: This Is Us* julkaistiin 30. elokuuta 2013. Ensi-iltaviikonloppunaan se tuotti 15,8 miljoonaa Yhdysvaltain dollarin lipputulot, ja se oli viikonlopun katsotuin elokuva. Elokuva tuotti lopulta maailmanlaajuisesti 68,5 miljoonaa dollaria. Elokuva on Yhdysvalloissa neljänneksi eniten tuottanut konserttielokuva.

Yhtyeen kolmas albumi, *Midnight Memories*, julkaistiin marraskuussa 2013. Albumi nousi sekä Yhdysvalloissa että Britanniassa listaykköseksi. Samalla One Directionista tuli ensimmäinen yhtye, joka on saanut kolme ensimmäistä albumiaan Yhdysvaltain Billboard 200 -albumilistan kärkeen. Suomessa albumia myytiin platinalevyyn oikeuttava määrä, yhteensä 36 182 kappaletta.

Yhtye on julkaissut neljä hajuvettä. Ensimmäinen hajuvesi *Our Moment* tuli kauppoihin elo-syyskuussa 2013. Toinen hajuvesi *That Moment* tuli kauppoihin Suomessa huhtikuussa 2014, kolmas *You & I* kesäkuussa 2014 ja neljäs *Between Us* 2015

### Neljäs albumi (2014)

Yhtyeen neljäs albumi *Four* julkaistiin Suomessa 17. marraskuuta 2014. Se saavutti suuren suosion niin Suomessa kuin muuallakin maailmassa ja se on monessa maassa myynyt platinaa tai kultaa. Suomen virallisella listalla Four on saavuttanut parhaimmillaan kolmannen sijan. Albumilla on yhteensä kuusitoista kappaletta ja sen ensimmäinen biisi *Steal My Girl* julkaistiin jo 24. lokakuuta.

Yhtye käynnisti neljännen kiertueensa helmikuussa 2015 nimellä *On The Road Again* Australiasta. Kiertueen aikana yhtyeen jäsen Zayn Malik ilmoitti eroavansa yhtyeestä henkilökohtaisista syistä ja koska hän haluaa "viettää normaalia 22-vuotiaan miehen elämää". Hän kuitenkin siirtyi soolouralle.

Kyseisellä kiertueella yhtye esiintyi ensimmäistä kertaa Suomessa, Helsingin Olympiastadionilla lauantaina 27. kesäkuuta 2015. Alun perin yhtye ilmoitti pitävänsä Suomessa kaksi konserttia, joista toisen oli määrä olla sunnuntaina 28. kesäkuuta, mutta myöhemmin ilmoitettiin toisen konsertin perumisesta aikataulun kiireisyyden vuoksi.

### Viides albumi ja tauko (2015-)

Heinäkuussa 2015 One Direction julkaisi ensimmäisen singlensä tulevalta viidenneltä albumiltaan *Made in the A.M*. Single "Drag Me Down" on yhtyeen ensimmäinen julkaisu ilman Zayn Malikia. Kappale julkaistiin ilman mainostavaa materiaalia tai tiedotusta. Heidän viidennen albuminsa julkaisupäivä oli 13. marraskuuta. Albumin toinen single "Perfect" julkaistiin 21.10.2015.  Pian albumin julkaisun jälkeen ilmoitettiin, että yhtye on jäämässä tauolle vuonna 2016. 2015 American Music Awardsissa 22. marraskuuta One Direction voitti Artist of the Year-palkinnon. Louis Tomlinson ilmoitti myöhemmin, että tauko tulisi kestämään 18 kuukautta. 13. joulukuuta One Direction esiintyi The X Factor finaalissa. Heidän viimeinen ennen taukoa televisioitu esitys oli Dick Clark's New Year's Rockin' Evessä 31. joulukuuta 2015. 

Kesäkuussa 2016 kerrottiin, että Styles oli allekirjoittanut soololevytyssopimuksen. Saman vuoden heinäkuussa, Payne ilmoitti allekirjoittaneensa levytyssopimuksen Capitol Recordsin kanssa. Horan julkaisi soolodebyyttisinglensä "This Town" 29. syyskuuta 2016.

Jäsenet
-------

Jokainen yhtyeen jäsenistä osallistui X Factoriin yksin. Kaikki viisi pääsivät karsinnoista Bootcampille, mutta putosivat kilpailusta siellä. Tuomarit ajattelivat nuorien olevan liian lahjakkaita pudotakseen jo kilpailun tässä vaiheessa. Kilpailun tuomareiden ehdotuksesta pojista kasattiin yhtye ja he pääsivät jatkamaan kilpailua.

### Niall Horan

Niall Horan
Niall James Horan, s. 13. syyskuuta 1993 (ikä 29), on kotoisin Mullingarista, Westmeathista, Irlannista. Hänen vanhempansa ovat Bobby Horan ja Maura Gallagher, ja hänellä on vanhempi veli nimeltä Greg. Hänen vanhempansa erosivat hänen olleensa 5-vuotias. Muutaman vuoden päästä hän ja hänen veljensä muuttivat isänsä luo Mullingariin. Horan koelauloi X-Factoriin 16-vuotiaana ja esitti tuomareille kappaleen "So Sick" ja sai monenkirjavia kommentteja. Hän sai kolme ääntä neljästä ja pääsi jatkoon Bootcampille. Bootcampilla hän esitti kappaleen "Champagne Supernova" ennen kuin hänet ja muut bändin jäsenet yhdistettiin One Directioniin. Niall on myös soittanut kitaraa lapsuudesta asti.

### Liam Payne

Liam Payne
Liam James Payne, s. 29. elokuuta 1993 (ikä 29), on kotoisin Wolverhamptonista, Länsi-Midlandsista Englannista. Hän syntyi kolme viikkoa etuajassa Karen ja Geoff Paynelle. Hänellä on kaksi siskoa, Nicola ja Ruth. Payne oli kiusattu koulussa, ja hän kävi tämän takia nyrkkeilytunneilla 12-vuotiaana. Payne osallistui X Factoriin vuonna 2008 ollessaan 14-vuotias ja pääsikin tuolloin kilpailun toiseen vaiheeseen, mutta Simon Cowellin mielestä hän ei ollut valmis kilpailuun ja pyysi häntä palaamaan muutaman vuoden kuluttua. Niinpä Liam palasi takaisin X-Factoriin vuonna 2010, laulaen laulun "Cry Me a River", saaden kolme ääntä kolmesta. Maaliskuussa 2017 hän sai esikoisena Bear Paynen yhdessä Cheryl-nimisen artistin kanssa.

### Harry Styles

*Pääartikkeli: Harry Styles*
Harry Styles
Harry Edward Styles, s. 1. helmikuuta 1994 (ikä 29), on kotoisin Holmes Chapelista, Cheshiresta, Englannista. Hänen vanhempansa ovat Anne Cox ja Des Styles. Hänellä on myös isosisko, Gemma Styles. Harryn ollessa seitsemän, hänen vanhempansa erosivat. Hänen äitinsä meni naimisiin vuonna 2013 Robin Twistin kanssa. Ennen X-Factoriin osallistumista, 16-vuotias Harry työskenteli osa-aikatyönä koulun ohella W.Mandevillen leipomossa, Holmes Chapelissa. Hänellä oli myös kolmen kaverinsa kanssa kouluaikoina yhtye, nimeltä White Eskimo.

### Louis Tomlinson

*Pääartikkeli: Louis Tomlinson*
Louis Tomlinson
Louis William Tomlinson, s. 24. joulukuuta 1991 (ikä 31), on kotoisin Doncasterista, South Yorkshiresta, Englannista. Hänen vanhempansa ovat Johannah ja Troy Austin. Louisin syntymänimi on Louis Troy Austin, mutta vanhempiensa erotessa ja äitinsä uuden miehen Mark Tomlinsonin takia nimi vaihtui pian Louis William Tomlinsoniksi. Louisilla on yhteensä seitsemän sisarpuolta. Tomlinson sai 22. tammikuuta 2016 poikavauvan, jonka äiti on stylisti Briana Jungwirth.. Louis Tomlinson seurusteli näyttelijä Danielle Campbellin kanssa marraskuusta 2015 joulukuuhun 2016. Tomlinson seurusteli malli Eleanor Calderin kanssa 2011-2015 sekä 2017-2022.  Louis Tomlinsonin äiti kuoli 7. joulukuuta 2016 leukemiaan 43-vuotiaana.

### Zayn Malik (2010–2015)

*Pääartikkeli: Zayn Malik*
Zain "Zayn" Javadd Malik s. 12. tammikuuta 1993 (ikä 30), on kotoisin Bradfordista, Englannista ja on bändin entinen jäsen. Hänen vanhempansa ovat Yaser ja Tricia Malik. Hänellä on vanhempi sisko, Doniya, sekä kaksi nuorempaa siskoa, Waliyha ja Safaa. Zayn esitti X-Factorissa laulun Let Me Love You ja sai kolme ääntä kolmesta. Zayn on islaminuskoinen. Hänellä on pakistanilaiset, irlantilaiset sekä englantilaiset sukujuuret. Zayn ilmoitti 25. maaliskuuta 2015 jättävänsä One Directionin. Syynä hänen lähtöönsä oli että hän halusi elää "tavallisen 22-vuotiaan elämää" pois valokeilasta. Hän on siirtynyt soolouralle ja julkaisi ensimmäisen singlensä "Pillowtalk" 28. tammikuuta 2016. Albumin hän julkaisi 25. maaliskuuta 2016, vuosi yhtyeestä eroamisensa jälkeen.

Diskografia
-----------

| Vuosi | Albumin julkaisutiedot | Singlet |
| --- | --- | --- |
| 2011 | ***Up All Night**** Julkaistu: 18. marraskuuta 2011
* Levy-yhtiöt: Syco, Columbia
* Formaatit: CD / digitaalinen
 | 1. "What Makes You Beautiful"
2. "Gotta Be You"
3. "One Thing"
4. "More Than This"
 |
| 2012 | ***Take Me Home**** Julkaistu: 9. marraskuuta 2012
* Levy-yhtiöt: Syco, Columbia
* Formaatit: CD / digitaalinen
 | 1. "Live While We're Young"
2. "Little Things"
3. "Kiss You"
 |
| 2013 | ***Midnight Memories**** Julkaistu: 25. marraskuuta 2013
* Levy-yhtiöt: Syco, Columbia
* Formaatit: CD / digitaalinen
 | 1. "Best Song Ever"
2. "Story of My Life"
3. "Midnight Memories"
4. "You & I"
 |
| 2014 | ***Four**** Julkaistu: 17. marraskuuta 2014
* Levy-yhtiöt: Syco, Columbia
* Formaatit: CD / digitaalinen
 | 1. "Steal My Girl"
2. "Night Changes"
 |
| 2015 | ***Made in the A.M.**** Julkaistu: 13. marraskuuta 2015
* Levy-yhtiöt: Syco, Columbia
* Formaatit: CD / digitaalinen
 | 1. "Drag Me Down"
2. "Perfect"
3. "History"
 |

Kiertueet ja konsertit
----------------------

* *The X Factor* Live Tour 2011 (helmikuu – huhtikuu 2011)
* Up All Night Tour (joulukuu 2011 – tammikuu 2012)
* Better With U Tour - Yhdysvallat (helmikuu – maaliskuu 2012)
* Up All Night Tour - Australia / Uusi Seelanti (huhtikuu 2012)
* Arena Tour (2013)
* Take Me Home Tour (2013)
* Europe Tour (2013)
* *Where We Are* Stadium Tour (2014)
* On The Road Again Tour (2015)

Palkintoja ja ehdokkuuksia
--------------------------

| Vuosi | Palkinto | Ehdolla | Kategoria | Tulos |
| --- | --- | --- | --- | --- |
| 2012 | American Music Awards | *Up All Night* | Pop/rock-albumi | Ehdokkuus |
| One Direction | Vuoden läpimurto | Ehdokkuus |
| Suosikkipop/rock-yhtye, -duo tai -ryhmä | Ehdokkuus |
| ARIA Music Awards | One Direction | Kansainvälinen artisti | Voitto |
| Brit Awards | "What Makes You Beautiful" | Vuoden single | Voitto |
| MTV Video Music Awards | One Direction | Paras uusi artisti/yhtye | Voitto |
| "What Makes You Beautiful" | Jaettavin video | Voitto |
| Paras pop-musiikkivideo | Voitto |
| Teen Choice -palkinto | Rakkauslaulu | Voitto |
| 2013 | "Little Things" | Voitto |
| One Direction | Paras musiikkiryhmä | Voitto |
| "Live While We're Young" | Paras ryhmän single | Voitto |
| Take Me Home -kiertue | Paras kesäkiertue | Voitto |
| Juno-palkinto | *Up All Night* | Vuoden kansainvälinen albumi | Ehdokkuus |
| ARIA Music Awards | One Direction | Kansainvälinen artisti | Ehdokkuus |
| American Music Awards | *Take Me Home* | Pop/rock-albumi | Voitto |
| One Direction | Suosikkipop/rock-yhtye, -duo tai -ryhmä | Voitto |
| MTV Video Music Awards | "Best Song Ever" | Kesän paras kappale | Voitto |
| People’s Choice Awards | *Up All Night* | Vuoden albumi | Voitto |
| One Direction | Paras läpimurto | Ehdokkuus |
| Directionerit | Paras faniryhmä | Ehdokkuus |
| "What Makes You Beautiful" | Paras kappale | Voitto |
| Brit Awards | One Direction | Paras brittiläinen yhtye | Ehdokkuus |
| Kansainvälinen menestys | Voitto |
| 2014 | "One Way or Another (Teenage Kicks)" | Vuoden single | Ehdokkuus |
|  | "Best Song Ever" | Paras brittiläinen video | Voitto |
|  | One Direction | Paras brittiläinen yhtye | Ehdokkuus |
|  | Kansainvälinen menestys | Voitto |
|  | Juno-palkinto | *Take Me Home* | Vuoden kansainvälinen albumi | Ehdokkuus |
|  | People’s Choice Awards | One Direction | Paras brittiläinen yhtye | Voitto |
|  | Directionerit |  | Ehdokkuus |
| 2016 | Brit Awards | "Drag me down" | Paras brittiläinen musiikkivideo | Voitto |
|  |  | One Direction | Paras brittiläinen yhtye | Ehdokkuus |
| 2017 | Brit Awards | "History" | Paras brittiläinen musiikkivideo | Voitto |

Lähteet
-------

1. ↑  Lee, Cara: Simon Cowell snaps up Cher, Rebecca and One Direction *The Sun*.  15.12.2010. Viitattu 5.5.2012. (englanniksi)
2. ↑  Corner, Lewis: One Direction sign US record deal with Adele label Columbia *Digital Spy*.  22.11.2011. Viitattu 25.5.2012. (englanniksi)
3. ↑  Caulfield, Keith: One Direction’s ‘Four’ Makes Historic No. 1 Debut on Billboard 200 Chart *Billboard*.  26.10.2014. Viitattu 30.9.2015. (englanniksi)
4. ↑  One Direction – Biography (Lähteessä mainitulla "over 52 million records" ei tarkoiteta pelkästään albumeita, vaan kaikkia levyjä/levytyksiä, joihin myös singlet kuuluvat.) *Amazon.com*. Viitattu 24.10.2014. (englanniksi)
5. ↑  Nyt.fi: Väliaikaista vain? Huippusuosittu One Direction jää tauolle
6. ↑  One Direction: A look back at five years of 1D madness *BBC News round*.  One Direction: A look back at five years of 1D madness. x. Viitattu 6.9.2015. (englanniksi)
7. ↑  Nissim, Mayer: One Direction 'get £2m Syco investment' *Digital Spy*.  28.1.2011. Viitattu 23.10.2013. (englanniksi)
8. ↑  Miller, Ed: Sony excited about One Direction potential *Music Week*.  26.8.2011. Viitattu 23.10.2013. (englanniksi)
9. ↑  One Direction hit 12 million sales in less than a year *bbc.co.uk*.  2.8.2011. Viitattu 23.10.2013. (englanniksi)
10. ↑  One Direction's 'What Makes You Beautiful' breaks pre-order sales record *Digital Spy*.  19.8.2011. Viitattu 25.5.2012. (englanniksi)
11. ↑  One Direction’s Official Top 10 Biggest Selling Singles Revealed!  25.8.2015. The Official UK Charts Company. Viitattu 7.9.2015. (englanniksi)
12. ↑  Keith Caulfield: One Direction Makes History With No. 1 Debut on Billboard 200  20.3.2012. Billboard. Viitattu 7.9.2015. (englanniksi)
13. ↑  One Direction sign US record deal with Adele label Columbia *Digital Spy*.  22.11.2011. Viitattu 15.6.2014. (englanniksi)
14. ↑  Caulfield, Keith: One Direction Has Highest Hot 100 Debut For New U.K. Act Since 1998  22.2.2012. Billboard. Viitattu 7.9.2015. (englanniksi)
15. ↑  Caulfield, Keith: One Direction Makes History With No. 1 Debut on Billboard 200  20.3.2012. Billboard. Viitattu 7.9.2015. (englanniksi)
16. ↑  Global Top 50 Albums of 2012 (sivu 12, Internet Archive) *aria.com*. Viitattu 2.6.2014. (englanniksi)
17. 1 2 3  Musiikkituottajat – Tilastot – Kulta- ja platinalevyt *ifpi.fi*. Viitattu 2.6.2014.
18. ↑  One Direction Prepare For 'Up All Night' Tour With Watford Concert *FreezePage*.  19.12.2011. Viitattu 2.6.2014. (englanniksi)
19. ↑  Lisa McGarry: One Direction announce 2012 tour dates for Australia and New Zealand *Unreality TV*.  24.2.2012. Viitattu 2.6.2014. (englanniksi)
20. ↑  One Direction Reveal North American Tour Dates *Idolator*.  21.3.2012. Viitattu 2.6.2014. (englanniksi)
21. ↑  One Direction live DVD hits No.1 in 25 countries *Music Week*.  8.6.2012. Viitattu 2.6.2014. (englanniksi)
22. ↑  One Direction Win Best British Single At BRIT Awards 2012 *Capital FM*.  21.2.2012. Viitattu 2.6.2014. (englanniksi)
23. ↑  Kia Makarechi: One Direction & Closing Ceremony: Olympics Get A Dose Of 'What Makes You Beautiful' *The Huffington Post*.  12.8.2012. Viitattu 2.6.2014. (englanniksi)
24. ↑  One Direction Win Worst Band At NME Awards, Harry Styles Named Villain Of The Year *thehothits.com*. Viitattu 2.6.2014. (englanniksi)
25. ↑  One Direction achieve fastest-selling single by a UK act in the US *Music Week*.  10.10.2012. Viitattu 2.6.2014. (englanniksi)
26. ↑  One Direction rikkoi listaennätyksen Yhdysvalloissa *YleX*.  11.10.2012. Viitattu 2.6.2014.
27. ↑  Lewis Corner: One Direction beat Justin Bieber VEVO record with new music video *Digital Spy*.  27.9.2012. Viitattu 2.6.2014. (englanniksi)
28. ↑  One Direction *modestmanagement.com*. Viitattu 3.6.2014. (englanniksi)
29. ↑  August 30-September 1, 2013 *Box Office Mojo*. Viitattu 3.6.2014. (englanniksi)
30. ↑  One Direction: This is Us *Box Office Mojo*. Viitattu 3.6.2014. (englanniksi)
31. ↑  Music Concert *Box Office Mojo*. Viitattu 3.6.2014. (englanniksi)
32. ↑  One Direction Scores Historic Third No. 1 Album on Billboard 200 Chart  4.12.2013. Billboard. Viitattu 3.6.2014. (englanniksi)
33. ↑  Our Moment -hajuvesi
34. ↑  x *onedirectionsuomi.blogspot.fi*.
35. ↑  One Directionin toinen Suomen-konsertti peruttiin Ylen uutiset. Viitattu 12.1.2015.
36. ↑  Brandle, Lars: One Direction Shares First Track Without Zayn Malik, 'Drag Me Down' *Billboard*.  31.7.2015. Viitattu 30.9.2015. (englanniksi)
37. ↑  Goodman, Jessica: One Direction announce album name, Made In The A.M. and release date *Entertainment Weekly*.  22.9.2015. Viitattu 30.9.2015. (englanniksi)
38. ↑  One Direction's 'Perfect' EP, Featuring New Song 'Home,' Coming Tonight | Billboard *Billboard*. Viitattu 16.1.2016.
39. ↑  Harry Styles *capitalfm.com*. Viitattu 29.3.2012. (englanniksi)
40. ↑  Ryan, Belinda: Holmes Chapel X Factor star Harry Styles can win show say school bandmates *crewechronicle.co.uk*.  29.9.2010. Viitattu 20.1.2012. (englanniksi)
41. ↑  Louis turns 20! *onedirectionmusic.com*. Viitattu 29.3.2012. (englanniksi)
42. ↑  Mums of One Direction stars reveal how the boys have grown into music sensations  16.4.2012. The Daily Record and Sunday Mail. Viitattu 4.5.2014. (englanniksi)
43. ↑  One Direction -tähti Louis Tomlinson vahvistaa: "Poikani syntyi eilen" Iltalehti. Viitattu 6.5.2016.
44. ↑  Louis Tomlinson confirms that he has become a dad BBC Newsbeat. Viitattu 6.5.2016. (englanniksi)
45. ↑  Louis Tomlinson and girlfriend Eleanor Calder break up after 5 years together *The News International*.  7.1.2023. Viitattu 24.4.2023. (englanniksi)
46. ↑  Anderson, Danielle: Louis Tomlinson and Girlfriend Danielle Campbell Get Wrapped Up in Each Other While Grocery Shopping *People.com*. Viitattu 6.5.2016. (englanniksi)
47. ↑  Diva Fever's Craig: One Direction's Zayn Malik wears the dog-tag I gave him *teennowmagazine.co.uk*.  19.12.2010. Viitattu 14.4.2012. (englanniksi)
48. ↑  Zain Javadd Malik – Ancestry.co.uk Ancestry.com. Viitattu 11 May 2012.
49. ↑  EXCLUSIVE: Zayn Malik QUITS One Direction after five years... leaving Niall, Harry, Liam and Louis to continue as a four-piece *dailymail.co.uk*. Viitattu 25.3.2015. (englanniksi)
50. ↑  One Direction announce the release of their brand new album, Four, available Monday November 17  8.9.2014. Columbia Records. Viitattu 9.9.2014. (englanniksi)
51. ↑  One Direction To Release New Album MADE IN THE A.M. November 13  22.9.2015. Columbia Records. Viitattu 23.9.2015. (englanniksi)
52. ↑  One Direction Live Nation. Viitattu 5.1.2013. (englanniksi)
53. ↑  One Direction Announce European Tour Dates  29.10.2012. MTV. Viitattu 5.1.2013. (englanniksi)
54. ↑  One Direction Big Announcement: 'Where We Are' Stadium Tour Confirmed For 2014 *The Huffington Post*.  16.5.2013. AOL (UK). Viitattu 22.5.2013. (englanniksi)
55. ↑

Aiheesta muualla
----------------

* Kuvia tai muita tiedostoja aiheesta **One Direction** Wikimedia Commonsissa